Tarybos Reglamentas (EEB) Nr. 2213/80
1980 m. birželio 27 d.
dėl susitarimo sudarymo tarp Bisau Gvinėjos Respublikos Vyriausybės ir Europos ekonominės bendrijos dėl žvejybos prie Bisau Gvinėjos krantų ir jo dviejų pasikeitimų raštais
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija suinteresuota patvirtinti susitarimą tarp Europos ekonominės bendrijos ir Bisau Gvinėjos Respublikos Vyriausybės dėl žvejybos prie Bisau Gvinėjos krantų, pasirašytą 1980 m. vasario 27 d. Briuselyje, ir jo du pasikeitimus raštais;
kadangi sudarius šį susitarimą nebegalioja 1980 m. vasario 26 d. Tarybos sprendimas 80/255/EEB dėl susitarimo sudarymo pasikeičiant raštais dėl laikino susitarimo tarp Bisau Gvinėjos Respublikos Vyriausybės ir Europos ekonominės bendrijos ir jo dviejų pasikeitimų raštais taikymo [2],
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas tarp Bisau Gvinėjos Respublikos Vyriausybės ir Europos ekonominės bendrijos dėl žvejybos prie Bisau Gvinėjos krantų ir jo du pasikeitimai raštais.
Pirmoje pastraipoje nurodyti dokumentai pridedami prie šio reglamento.
2 straipsnis
Tarybos pirmininkas paskelbia susitarimo 18 straipsnyje numatytą pranešimą [3].
3 straipsnis
Sprendimas 80/255/EEB panaikinamas.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. birželio 27 d.